Beschreibung
Hdyž lěto hodownikuje, so druhdy dźiwne wěcy stawaja. Na čumpjeli, kajkuž sej Franciska k hodam přeje, so wonka před woknom jeje stwy naraz potajne běłe šerjenje čumpa.
Mato, kotryž by so nad rěčacym kompjuterom z LCD-wobrazowku zwjeselił, smě sej ducy do šule ze wšěmi hrajkami we wukładnym woknje hrajkać.
Jakub a Frido chcetaj skónčnje zhonić, zwotkel rumpodich poprawom přichadźa. Sprócny brodač pak sej na konopeju sedźo wusnje!
Što Franciska, Mato, Jakub a Frido a hišće mnoho dalšich figurow wokoło hód dožiwja, zhonja dźěći w předšulskej starobje z noweje słuchoknihi. Sydom stawizničkow a tři basnje je wudawaćelka Ingrid Juršikowa z loni wušłeje hodowneje čitanki za nje wupytała. Mjez jednotliwymi přinoškami zaklinči hodowna hudźba.
deu_Latn slv_Latn szl_Latn ces_Latn szl_Latn